Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 14496

a) Szabványok és Ajánlott Gyakorlatok, amelyeket a Tanács fogadott el az Egyezmény előírásainak megfelelően. Meghatározásuk a következő: Szabvány: Minden olyan - a fizikai jellemzőkre, összetételre, anyagra, teljesítőképességre, személyzetre vagy eljárásra vonatkozó - meghatározás, amelynek egységes alkalmazását a nemzetközi léginavigáció biztonsága szempontjából szükségesnek tekintenek, és amelynek a Szerződő Államok az Egyezmény értelmében eleget kell, hogy tegyenek; a teljesítés lehetetlensége esetén annak bejelentése a Tanács részére a 38. Cikkely alapján kötelező. Ajánlott Gyakorlat: Fizikai jellemzőkre, összetételre, anyagra, teljesítőképességre, személyzetre vagy eljárásra vonatkozó minden olyan meghatározás, amelynek egységes alkalmazását kívánatosnak tekintik a nemzetközi léginavigáció biztonsága, szabályszerűsége vagy hatékonysága érdekében, és amelynek teljesítésére a Szerződő Államoknak az Egyezmény értelmében törekedniök kell

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes